CELEX: 32015D0278
Language: lt
Date: 1424217600000
Title: 2015 m. vasario 18 d. Komisijos įgyvendinimo sprendimas (ES) 2015/278, kuriuo dėl nacionalinių priemonių, kuriomis siekiama, kad į Airijos, Suomijos ir Jungtinės Karalystės teritorijų dalis nepatektų tam tikros vandens gyvūnų ligos, iš dalies keičiamas Sprendimas 2010/221/ES (pranešta dokumentu Nr. C(2015) 791)  Tekstas svarbus EEE

20.2.2015   
            
            
               LT
            
            
               Europos Sąjungos oficialusis leidinys
            
            
               L 47/22
            
         KOMISIJOS ĮGYVENDINIMO SPRENDIMAS (ES) 2015/278
   2015 m. vasario 18 d.
   kuriuo dėl nacionalinių priemonių, kuriomis siekiama, kad į Airijos, Suomijos ir Jungtinės Karalystės teritorijų dalis nepatektų tam tikros vandens gyvūnų ligos, iš dalies keičiamas Sprendimas 2010/221/ES
   
      
         (pranešta dokumentu Nr. C(2015) 791)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
   kadangi:
   
               (1)
            
            
               2010 m. balandžio 15 d. Komisijos sprendimu 2010/221/ES patvirtinti nacionalines akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (2) tam tikroms valstybėms narėms leidžiama taikyti pateikimo rinkai ir importo apribojimus vandens gyvūnų siuntoms, siekiant išvengti tam tikrų ligų atsiradimo jų teritorijoje, jeigu valstybės narės įrodė, kad jų teritorijoje arba tam tikrose nustatytose jų teritorijos demarkacinėse zonose tokių ligų atvejų nenustatyta, arba kad jos yra patvirtinusios ligų likvidavimo arba priežiūros programą, siekdamos išvengti minėtų ligų;
            
         
               (2)
            
            
               Sprendime 2010/221/ES numatyta, kad valstybės narės ir jų dalys, išvardytos I priede, laikytinos neapimtomis tame priede išvardytų ligų. Be to, tuo sprendimu patvirtintos tam tikrų valstybių narių priimtos likvidavimo programos, skirtos II priede išvardytoms teritorijoms ir ligoms. Tuo sprendimu taip pat patvirtintos tam tikrų valstybių narių priimtos ir III priede išvardytose teritorijose įgyvendinamos austrių herpeso viruso 1 μνar (OsHV-1 μVar) priežiūros programos;
            
         
               (3)
            
            
               šiuo metu Sprendimo 2010/221/ES I priede nurodytos šios austrių herpeso virusu 1 μνar (OsHV-1 μVar) neužkrėstos Jungtinės Karalystės dalys: Didžiosios Britanijos teritorija, išskyrus Vitstablo įlanką Kente, Blakvoterio estuariją Esekse ir Pulo įlanką Dorsete, Šiaurės Airijos teritorijos Larno įlankos sritis ir Gernsio teritorija;
            
         
               (4)
            
            
               Jungtinė Karalystė pranešė Komisijai, kad OsHV-1 μVar taip pat buvo aptiktas Kraučo upėje Esekse esančiose Crassostrea gigas. Šis incidentas yra naujas OsHV-1 μVar protrūkis Didžiosios Britanijos teritorijai priskiriamoje dalyje, kuri šiuo metu yra paskelbta neužkrėsta teritorija. Todėl reikėtų iš dalies pakeisti Sprendimo 2010/221/ES I priede išvardytų geografinių Jungtinės Karalystės teritorijos, kuriai patvirtintos nacionalinės priemonės, ribų nustatymą;
            
         
               (5)
            
            
               Jungtinė Karalystė taip pat pranešė Komisijai, kad Šiaurės Airijos teritorijos dalims, kurios Sprendimo 2010/221/ES I priede paskelbtos neužkrėstomis OsHV-1 μVar, nustatytos geografinės ribos neatitinka to, kas skelbiama. Teisingas ribų nustatymas turėtų būti toks: „Šiaurės Airijos teritorija, išskyrus Dandramo įlanką, Kilocho įlanką, Foilo įlanką, Karlingfordo įlanką ir Strangfordo įlanką.“ Todėl I priedas turėtų būti atitinkamai iš dalies pakeistas;
            
         
               (6)
            
            
               Suomijos teritorijos žemyninės dalys yra išvardytos Sprendimo 2010/221/ES II priede kaip teritorija, kurioje yra patvirtinta bakterinės inkstų ligos (toliau – BIL) likvidavimo programa;
            
         
               (7)
            
            
               Sprendimu 2010/221/ES atitinkamai patvirtintos tam tikros Suomijos nacionalinės priemonės, taikomos į tas teritorijas įvežamoms ligoms neatsparių vandens gyvūnų siuntoms. Tačiau, kad būtų galima iš naujo įvertinti tų nacionalinių priemonių tinkamumą, to sprendimo 3 straipsnio 2 dalyje jas leidžiama taikyti tik iki 2015 m. gruodžio 31 d.;
            
         
               (8)
            
            
               Suomija pranešė Komisijai, kad ji nusprendė pašalinti BIL iš vandens gyvūnų ligų, kurias Suomijoje privaloma kontroliuoti ir likviduoti, sąrašo. Tas sprendimas įsigaliojo 2014 m. gruodžio 1 d. Todėl nuo tos datos visoje Suomijos teritorijoje arba teritorijos dalyse nebeįgyvendinama pagal Direktyvos 2006/88/EB 43 straipsnį patvirtinta BIL likvidavimo programa. Taigi, Suomijos įrašas iš Sprendimo 2010/221/ES II priedo turėtų būti išbrauktas ir šis pakeitimas turėtų būti taikomas nuo 2014 m. gruodžio 1 d.;
            
         
               (9)
            
            
               Sprendimo 2010/221/ES III priede šiuo metu išvardytos septynios Airijos teritorijos dalys, kuriose įgyvendinama patvirtinta austrių herpeso viruso 1μvar (OsHV-1 μVar) priežiūros programa;
            
         
               (10)
            
            
               Airija pranešė Komisijai, kad vienoje iš tų teritorijos dalių – Askitono įlankoje (6 dalis) – buvo aptiktas OsHV-1 μVar virusas. Todėl Sprendimo 2010/221/ES III priede Airijai skirtame įraše 6 dalies geografinė riba turėtų būti iš dalies pakeista;
            
         
               (11)
            
            
               todėl Sprendimą 2010/221/ES reikėtų atitinkamai iš dalies pakeisti;
            
         
               (12)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/221/ES I, II ir III priedų tekstai yra pakeičiami šio sprendimo priedo tekstu.
   2 straipsnis
   Šis sprendimas taikomas nuo 2014 m. gruodžio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. vasario 18 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  OL L 98, 2010 4 20, p. 7.
   
      PRIEDAS
      „
            I PRIEDAS
            
               Valstybės narės ir jų teritorijų dalys, kurios laikomos neapimtomis lentelėje išvardytų ligų ir kurioms patvirtintos nacionalinės priemonės siekiant užkirsti kelią toms ligoms atsirasti, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Teritorijos, kurioje patvirtintos nacionalinės priemonės, geografinių ribų nustatymas
                     
                  
                        Pavasarinė karpių viremija (PKV)
                     
                     
                        Danija
                     
                     
                        DK
                     
                     
                        Visa teritorija
                     
                  
                        Airija
                     
                     
                        IE
                     
                     
                        Visa teritorija
                     
                  
                        Vengrija
                     
                     
                        HU
                     
                     
                        Visa teritorija
                     
                  
                        Suomija
                     
                     
                        FI
                     
                     
                        Visa teritorija
                     
                  
                        Švedija
                     
                     
                        SE
                     
                     
                        Visa teritorija
                     
                  
                        Jungtinė Karalystė
                     
                     
                        UK
                     
                     
                        Visa Jungtinės Karalystės teritorija
                        Gernsio, Džersio ir Meno salų teritorijos
                     
                  
                        Bakterinė inkstų liga (BIL)
                     
                     
                        Airija
                     
                     
                        IE
                     
                     
                        Visa teritorija
                     
                  
                        Jungtinė Karalystė
                     
                     
                        UK
                     
                     
                        Šiaurės Airijos teritorija
                        Gernsio, Džersio ir Meno salų teritorijos
                     
                  
                        Infekcinė kasos nekrozė (IPN)
                     
                     
                        Suomija
                     
                     
                        FI
                     
                     
                        Teritorijos žemyninės dalys
                     
                  
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Jungtinė Karalystė
                     
                     
                        UK
                     
                     
                        Meno salos teritorija
                     
                  
                        
                           Gyrodactylus salaris (GS) infekcijos
                     
                     
                        Airija
                     
                     
                        IE
                     
                     
                        Visa teritorija
                     
                  
                        Suomija
                     
                     
                        FI
                     
                     
                        Tenjoki ir Näätämönjoki baseinai; Paatsjoki, Tuulomajoki ir Uutuanjoki baseinai laikomi buferinėmis zonomis
                     
                  
                        Jungtinė Karalystė
                     
                     
                        UK
                     
                     
                        Visa Jungtinės Karalystės teritorija
                        Gernsio, Džersio ir Meno salų teritorijos
                     
                  
                        Austrių herpeso virusas 1 μvar (OsHV-1 μVar)
                     
                     
                        Jungtinė Karalystė
                     
                     
                        UK
                     
                     
                        Didžiosios Britanijos teritorija, išskyrus Vitstablo įlanką Kente, Blakvoterio estuariją ir Kraučo upę Esekse ir Pulo įlanką Dorsete
                        Šiaurės Airijos teritorija, išskyrus Dandramo įlanką, Kilocho įlanką, Foilo įlanką, Karlingfordo įlanką ir Strangfordo įlanką
                        Gernsio teritorija
                     
                  
         
            II PRIEDAS
            
               Valstybės narės ir jų dalys, kuriose įgyvendinamos akvakultūros gyvūnų tam tikrų ligų likvidavimo programos ir kuriose patvirtintos nacionalinės tų ligų kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Teritorijos, kurioje patvirtintos nacionalinės priemonės, geografinių ribų nustatymas
                     
                  
                        Bakterinė inkstų liga (BIL)
                     
                     
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Infekcinė kasos nekrozė (IKN)
                     
                     
                        Švedija
                     
                     
                        SE
                     
                     
                        Teritorijos pakrantės dalys
                     
                  
         
            III PRIEDAS
            
               Valstybės narės ir jų teritorijų dalys, kuriose įgyvendinamos austrių herpeso viruso 1 μvar (OsHV-1 μVar) priežiūros programos ir kurioms patvirtintos nacionalinės tos ligos kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Teritorijos, kurioje taikomos patvirtintos nacionalinės priemonės (valstybės narės, zonos ir jų dalys), geografinių ribų nustatymas
                     
                  
                        Austrių herpeso virusas 1 μvar (OsHV-1 μVar)
                     
                     
                        Airija
                     
                     
                        IE
                     
                     
                        1 dalis. Šip Heiveno įlanka
                        2 dalis. Gvibaros įlanka
                        3 dalis. Kilalos įlanka, Brod Heiveno įlanka ir Blaksodo įlanka
                        4 dalis. Strimstauno įlanka
                        5 dalis. Bertagbojaus ir Golvėjaus įlankos
                        6 dalis. Polnašerio įlanka
                        7 dalis. Kenmero įlanka
                     
                  “